Moporofeti yono yo o sa itumelang o ne a tswa kwa Ninife mme a se ka a ya gae, go na le moo, a ya kwa karolong e e kwa ntlheng ya botlhaba e e okametsweng ke dithaba. O ne a itirela loobo mme a leta mo go lone le go leba se se neng se tla diragalela Ninife. Gongwe o ne a sa ntse a letile go bona motse oo o senngwa. Jehofa o ne a tla ruta jang monna yono yo o tlhogoethata gore a nne pelotlhomogi? 13 Mo nakong e Baebele e kwadilweng ka yone “lewatle le legolo” e ne e le Lewatle la Mediterranean mme “thaba e e boitshepo” e ne e le Siona, e Jehofa a neng a bolela jaana ka yone: “Nna, e leng nna, ke tlhomile kgosi ya me mo Siona, thaba ya me e e boitshepo.” (Pesalema 2:6; Joshua 1:4) Ka jalo, ka tsela ya semoya, lefatshe le le “fa gare ga lewatle le legolo le thaba e e boitshepo” le emela lefelo la semoya la Bakeresete ba ba tloditsweng le ba atlegang mo go lone. Ga ba tlhole ba amanngwa le lewatle la batho ba ba itlhobogantseng le Modimo mme ba lebeletse pele go busa le Keresete Jesu mo Bogosing jwa legodimo. Ga go na pelaelo gore batlhanka ba Modimo ba ba tloditsweng le balekane ba bone ba ba ikanyegang ba boidiidi jo bogolo, e tla nna bone ba ba tlhaselwang ke kgosi ya bokone fa e simolola tlhaselo ya yone e e bogale e e boleletsweng pele mo boporofeting jwa ga Daniele.—Isaia 57:20; Bahebera 12:22; Tshenolo 14:1.